CELEX: C2004/201/14
Language: fi
Date: 2004-08-07 00:00:00
Title: Asia C-204/04: Euroopan yhteisöjen komission 7.5.2004 Saksan liittotasavaltaa vastaan nostama kanne

7.8.2004   
            
            
               FI
            
            
               Euroopan unionin virallinen lehti
            
            
               C 201/7
            
         Euroopan yhteisöjen komission 7.5.2004 Saksan liittotasavaltaa vastaan nostama kanne
   (Asia C-204/04)
   (2004/C 201/14)
   Euroopan yhteisöjen komissio on nostanut 7.5.2004 Euroopan yhteisöjen tuomioistuimessa kanteen Saksan liittotasavaltaa vastaan. Kantajan asiamiehinä ovat komission oikeudellisen yksikön virkamies Nicola Yerrell ja oikeudellisessa yksikössä kansallisten virkamiesten vaihdon puitteissa toimiva Arbeitsgerichtin tuomari Horstpeter Kreppel, prosessiosoite on Luxemburgissa.
   Kantaja vaatii, että yhteisöjen tuomioistuin
   
               1.
            
            
               toteaa, että Saksan liittotasavalta ei ole noudattanut miesten ja naisten tasa-arvoisen kohtelun periaateetta, sellaisena kuin se on vahvistettuna direktiivin 76/207/ETY (1) 1, 2 ja 5 artiklassa ja UNICEn, CEEP:n ja EAY:n tekemästä osa-aikatyötä koskevasta puitesopimuksesta annetun neuvoston direktiivin 97/81/EY (2) liitteessä olevassa 4 kohdassa, koska se syrjii välillisesti naisia, jotka muodostavat ylivoimaisen osan Saksan julkishallinnossa alle 18 tunnin työviikkoa tekevistä osa-aikatyöntekijöistä koska,
               
                           a)
                        
                        
                           Bundespersonalvertretungsgesetzin (julkishallinnon henkilöstön edustamista koskeva liittovaltion laki) 14 §:n 2 momentin ja tätä säännöstä vastaavien osavaltioiden säännösten mukaan sellaisia osa-aikaisia työntekijöitä
                           
                                       —
                                    
                                    
                                       Baijerin
                                    
                                 
                                       —
                                    
                                    
                                       Berliinin
                                    
                                 
                                       —
                                    
                                    
                                       Bremenin
                                    
                                 
                                       —
                                    
                                    
                                       Hessenin osavaltioissa
                                    
                                 jotka säännönmukaisesti työskentelevät vähemmän kuin 18 tuntia viikossa, tai
                        
                     
                           b)
                        
                        
                           työntekijöitä
                           
                                       —
                                    
                                    
                                       Mecklenburg-Vorpommerin
                                    
                                 
                                       —
                                    
                                    
                                       Saksin
                                    
                                 
                                       —
                                    
                                    
                                       Schleswig-Holsteinin
                                    
                                 
                                       —
                                    
                                    
                                       Thüringenin osavaltioissa
                                    
                                 jotka työskentelevät vähemmän kuin puolet säännönmukaisesta viikkotyöajasta,
                        
                     
                           c)
                        
                        
                           työntekijöitä
                           
                                       —
                                    
                                    
                                       Baden-Württenbergin
                                    
                                 
                                       —
                                    
                                    
                                       Brandenburgin
                                    
                                 
                                       —
                                    
                                    
                                       Rheinland-Pfalzin
                                    
                                 
                                       —
                                    
                                    
                                       Saksi-Anhaltin osavaltioissa
                                    
                                 jotka työskentelevät vähemmän kuin kolmanneksen säännönmukaisesta viikkotyöajasta,
                        
                     
                           d)
                        
                        
                           työntekijöitä Nordrhein-Westfalenin osavaltiossa,
                           jotka työskentelevät vähemmän kuin 2/5 säännönmukaisesta viikkotyöajasta, ja
                        
                     
                           e)
                        
                        
                           Ala-Saksin osavaltiossa
                           osa-aikatyötä tekeviä työntekijöitä, jotka vuoden kuluessa työskentelevät enintään kahden kuukauden ajan vähemmän kuin 15 tuntia viikossa,
                           ei voida valita henkilöstön edustuselimiin.
                        
                     
         
               2.
            
            
               Velvoittaa Saksan liittotasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Säännönmukaisesti vähemmän kuin 18 tuntia viikossa työskentelevien (tuntimäärä on joissakin osavaltioissa hieman alhaisempi) julkishallinnon osa-aikaisten työntekijöiden sulkeminen pois liittovaltion ja lähes kaikkien osavaltioiden työntekijöiden edustuselimistä merkitsee naisten välillistä syrjintää, koska he muodostavat ylivoimaisen osuuden osa-aikatyötä tekevistä työntekijöistä. Kyseessä on kantajan mukaan siten direktiivin 76/207/ETY rikkominen. Lisäksi tällainen sääntely ei ole yhteensoveltuva myöskään direktiivin 97/81/EY kanssa, koska sen mukaan osa-aikaisia työntekijöitä ei saada kohdella epäedullisemmin kuin täyttä työaikaa tekeviä, jollei erilainen kohtelu ole objektiivisista syistä perusteltua.
   Edustuselimiin valitsemisen poissulkemiselle ei kuitenkaan ole olemassa objektiivisia perusteita. Kyseessä olevan henkilöstön rajoitettua läsnäoloa työpaikalla voitaisiin tasata joustavilla työajoilla ja modernilla kommunikaatiotekniikalla. Vastaavaa rajoitusta valituksi tulemiselle ei ole Betriebsverfassungsgesetzissä, joka koskee henkilöstön edustajien valintaa henkilöstöneuvostoihin yksityisissä yrityksissä. Tällaisilla edustajilla on sama tehtävä kuin julkishallinnon henkilöstön edustajilla. Poissuljetun ryhmän edustus on välttämätöntä henkilöstön edustajien elimissä kysymyksessä olevien henkilöiden erityisten intressien vuoksi, jotka muuten jäävät ottamatta huomioon.
   
      (1)  EYVL L 39, s. 40.
   
      (2)  EYVL L 14, s. 9.